

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 6/9**

**din 13 decembrie 2018**

Cu privire la transmiterea unui bun

proprietate publică a Consiliului raional Ștefan Vodă

Aferent demersului Secției Situații Excepționale Ștefan Vodă nr. 228 din 27.11.2018;

Întru executarea Hotărârii de Guvern nr. 1092 din 19.12.2017 cu privire la măsurile de pregătire a protecției civile a Republicii Moldova pentru anul 2018;

În conformitate cu prevederile art. 8 alin. (4) din Legea nr.523-XVI din 16 iulie 1999 cu privire la proprietatea publică a unităţilor administrativ-teritoriale, cu modificările şi completările ulterioare şi Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015;

În baza art. 43 alin. (2) și art. 46 din Legea nr. 436–XVI din 28 decembrie 2006 privind administraţia publică locală Consiliul raional Ştefan Vodă **DECIDE:**

1. Se transmite cu acordul Secției Situații Excepționale Ștefan Vodă, cu titlul gratuit, din proprietatea publică a raionului Ștefan Vodă, aflat la bilanțul contabil al Consiliului raional Ştefan Vodă, Aparatul președintelui raionului, la bilanțul contabil al Secției Situații Excepționale Ștefan Vodă, produse petroliere, în sumă de **3399,06 lei**, inclusiv:

- benzină A95 în cantitate de 34 litri, la prețul 17,38 lei/l, în sună de 590,88 lei;

- motorină în cantitate de 182,01 litri, la prețul de 15,43 lei/l, în sumă de 2808,18 lei.

2. Se deleagă Nicolae Molozea, președintele raionului, în termen de 15 zile să instituie comisia de predare-primire a bunurilor specificate în punctual nr. 1 al prezentei decizii.

3. Comisia de predare-primire va activa în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015.

4. Controlul executării prezentei decizii se atribuie dlui Nicolae Molozea, preşedintele raionului.

5. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Președintelui raionului Ștefan Vodă;

Secției Situații Excepționale Ștefan Vodă;

Direcției finanțe;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei: Vladimir Baligari**

*Contrasemnează*

**Secretarul Consiliului raional Ion Țurcan**